recursal/SuperWikiNEXT-32B huggingface dataset:
**Лидија Неделкова** (родена на 17 февруари 1961 во Скопје) е позната македонска правничка, поранешен кривичен судија, актуелна претседателка на Врховниот Суд на Република Македонија.

Биографија и образование
------------------------

Родена е во Скопје, каде што го завршила своето основно и средно образование во училиштето „Димитар Миладинов" (тогашно „Браќа Рибар") и познатата скопска гимназија „Раде Јовчевски - Корчагин". Во својата младост и средношколски денови, активно се занимавала со спорт, тренирајќи ракомет. Високото образование го завршила, дипломирајќи со одличен успех и висок просек, на Правниот факултет во Скопје во 1983 година. Мајка е на еден син. Одлично го говори англискиот јазик.

Работно искуство
----------------

Веднаш по завршувањето на своето образование, се вработува во судството, каде што има 26 години стаж и работно искуство. Својата професионална кариера ја започнала како стручен соработник во Основниот Суд Скопје 2. Во 1996 година, од страна на Собранието на Република Македонија е избрана за судија во Основниот Суд Скопје 2, каде судела предмети во кривична постапка. Со основањето на одделот за организиран криминал во рамки на Основниот Суд Скопје 1, Лидија Неделкова ја продолжува својата професионална судиска кариера како кривичен судија, судејќи ги едни од најзначајните, најтешките и најважните судски процеси и постапки во историјата на Република Македонија. Како кривичен судија во одделот за организиран криминал при Основниот Суд Скопје 1, Лидија Неделкова ги водела судските процеси и донела пресуди по случаите „Пепел", „Бродец", „Агим Красниќи", „Јака Табак", „Изгрев" и др. Во јули 2009, од страна на Републичкиот судски совет е избрана за претседателка на Кривичниот суд Скопје 1, со кој раководела 3 години сè до 15 март 2012 година, кога е избрана за судија во Врховниот суд на Македонија. На 4 декември 2012, едногласно со 13 гласови за, судскиот совет ја избра за претседател на Врховниот суд на Македонија, со што станала првата жена претседател на Врховниот Суд во историјата на Македонија. Учествувала на повеќе стручни семинари и обуки, во државата и во странство. Од 2006 година, е редовен предавач во Академијата за судии и обвинители, а предавања за новите кривични законици одржува и на Полициската академија.

Наводи
------

1. 1 2  Портрет - Амбициозна жена на врвот на судската власт - „Утрински весник", 05.12.2012
2. ↑  „Лидија Неделкова е избрана за претседател на Врховниот суд - „Алфа ТВ", 04.12.2012". Архивирано од изворникот на 2012-12-07. Посетено на 2012-12-27.
**Месерет Дефар Тола**(амхарски: መሰረት ደፋር) е етиопска атлетичарка, специјалист за долги патеки, која главно се натпреварува во дисциплините со трчање на 3.000 и 5.000 метри.

Месерат Дефар била сопственик на светскиот рекорд во трката на 5000 метри, каде што таа трчала на митингот Златна Лига во Осло во 2007 година. Нејзиниот стар рекорд го подобрила за речиси 8 секунди и сега изнесува 14:16.63. Таа е сопственик на светскиот рекорд во трката на 2 милји, поставен на 20 мај 2007 година во американскиот Карсон во Калифорнија.

Најголемиот успех на нејзината кариера и е титулата олимписки победник во трката на 5000 метри во Атина во 2004 година. Покрај тоа, освоила шест златни медали од светските Првенства на отворено и во салата.

Мосерат Дефар во 2007 година. година од страна на ИААФ била најдобра атлетичарка на светот.

Лични рекорди
-------------

| Дисциплина | Време | Датум | Место | Забелешка |
| --- | --- | --- | --- | --- |
| 1500 метри | 4:06,12 | 12 мај 2006 | Доха, Катар |  |
| 2,000 метри | 5:45,62 | 8 јуни 2008 | Јуџин, САД |  |
| 3,000 метри | 8:24,51+ | 14 септември 2007 | Брисел, Белгија |  |
| Две милји | 8:58,58 | 14 септември 2007 | Брисел, Белгија |  |
| 5,000 метри | 14:12,88 | 22 јули 2008 | Стокхолм, Шведска |  |
| На 10.000 m | 29:59,20 | 11 јули 2009 | Birmingham, Англија |  |
| 10 km (улица) | 32:08 | 25 февруари 2007 | Сан Хуан, Порторико |  |
| 3,000 метри | 8:23,72 | 2. Февруари 2007 | Брисел, Белгија | Светски рекорд |
| Две милји | 9:06,26 | 26 февруари 2009 година | Прага, Чешка | Најдобар резултат |
| 5,000 метри | 14:24,37 | 18 февруари 2009 година | Стокхолм, Шведска | Светски рекорд |

Наводи
------

1. ↑

Надворешни врски
----------------

* Профил на Месрет Дефар на ИААФ
* Профил Дефар на globaltech.
Метли на продажба
Кинеска метла и лопатка
**Метла** — алатка во домаќинството наменета за метење со цел одржување на хигиената. За изработка на метлите може да бидат искористени природни материјали, како што е соргото, или синтетички матерјали кои се врзуваат во сноп. Метлата може да биде со куса рачка или со долга рачка и до два метра.

Се мете така што метлата се движи од една на друга страна сè додека материјалот не се растера на страна или не се собере на купче за полесно да се исфрли со лопатка.

Предлошка:Алатки

Наводи
------

1. ↑  „метла" — Дигитален речник на македонскиот јазик
Провинција Медио Кампидано - ПонорамаПровинција Медио Кампидано - Понорама
**Медио Кампидано** е округ во рамките на покраината на Сардинија во западна Италија. Седиштето на округот и најголемата градска населба се градовите Санлури и Вилачидро. Површината на округот е 1.516 км², а бројот на население е 103.436. Округот Медио Кампидано претставува западниот дел на островот и историска област на Сардиније. Тој се наоѓа во зпадниот дел на државата, со излез на средоземното море на запад. Во западниот и средишниот дел се наоѓа плодна рамнина Кампидано, по кое округот го добил своето име. По последниот процес од 2008 година во округот Медио Кампидано живеат преку 100.000 населени луѓе. Густината на населението е мала. под 70 ст/км². Рамните делови на округот се највеќе населени. Планинскиот дел на истокот е ретко населен и слабо развиен. Во округот Медио Камписано има 28 општини.

Наводи
------



|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Николае Булат** (молдавски: *Nicolae Bulat*; 10 февруари 1952 година, Курешница - 9 септември 2022 година)  — Молдавски историчар и локален историчар. Директор на Сороцкиот музеј за историја и етнографија (вклучувајќи ја и тврдината Сорока). Автор е на многу книги за историска и локална историја, главно поврзани со регионот Сорока.

Николае Булат често бил нарекуван чувар на тврдината Сорока, каде што работел повеќе од 30 години, тој се сметал за еден од најдобрите водичи во Молдавија.

Извори
------

* Nicolae Bulat, cel mai bun teurtător al Sorocii Архивирано на 16 січня 2018. // timpul.md

Наводи
------

1. ↑
Ватрослав Јагиќ
**Македонскиот проблем** (германски: *Das macedonische Problem*) e статија објавена во влијателниоит виенски секојдневник *Neue Freie Presse* на 1 март 1903 година, автор на текстот е Ватрослав Јагиќ. Во оваа статија биле разгледани повеќе проблеми оклоу т.н Македонско прашање.

Авторот истакнал дека Егзархијата има голема улога во ширењето на бугарската пропаганда во Македонија. Таа ставила цврста нога во Македонија, училиштата и црквата се нашле во нејзини раце. Се било уредено според старата сентенција: *Cuius religio eius regio*. Според Јагиќ, зад активноста на Егзархијата стоела бугарската влада. Покрај бугарската пропаганда, Јагиќ ги споменал и останатите странски пропаганди во Македонија. По прашањето за македонскиот јазик, Јагиќ истакнал дека *македонските Словени имале специјални дијалектолошки особености*  и според јазикот биле поблиску до бугарскиот јазикот.

Извори
------

1. ↑  Христо Андонов - Полјански, Македонското прашање, Култура, Скопје, 1990, 130
2. ↑  Христо Андонов - Полјански, Македонското прашање, Култура, Скопје, 1990, 133
3. ↑  Христо Андонов - Полјански, Македонското прашање, Култура, Скопје, 1990, 133
4. ↑  Христо Андонов - Полјански, Македонското прашање, Култура, Скопје, 1990, 133
|  |  |
| --- | --- |
|  | Викимедииниот Инкубатор испробува Википедија на ***мадурски јазик*** |

Мадурски текст напишан на јаванско писмо (1890)
**Мадурскиот** (*Basa Mathura*) е матичен јазик на Мадурците, жителите на островот Мадура и источна Јава, Индонезија. Се говори и на помалите соседни острови Кангеан и Сапуди, како и во иселениците во други делови на Индонезија Пасуруан, Сурабаја и Маланг, па сè до Бањуванги и островската група Масалембу. Кангеанското наречје на јазикот може да се смета за посебен јазик. Мадурскиот порано се пишувал со јаванското писмо, но денес позастапена е латиницата. Бројот на говорници постојано се намалува. Во 1995 изнесувал 14 милиони, а денес се проценува дека јазикот го говорат 8-13 милиони луѓе.

Сродноста со балиско-сасачките јазици е позабележлива во народниот облик на јазикот. Извесни зборови мадурскиот ги дели со филипинските јазици и банџарскиот. Има неколку дијалекти.

Фонологија и морфологија
------------------------

Мадурскиот има повеќе согласки од соседните јазици бидејќи има безвучни неприздивни, безвучни приздивни и звучни гласови. Слично како јаванскиот, постои изразена разлика помеѓу забните и венечните (дури и свиените) избувни согласки. Именките не се менуваат по род, а множината се претставува со редупликација. Зборовниот ред е од обликот „подмет-прирок-предмет" (SVO). Негацијата се изразува со негативна честичка пред глаголот, придавката или номиналната фраза. Како и кај другите сродни јазици, постојат повеќе негативни честички за разни видови на негација.

Почести зборови
---------------

* маж: *lalake*
* жена: *babine*
* да: *iya*
* не: *enja*
* вода: *aeng*
* сонце: *are*
* три: *tello'*
* јас: *sengko'*
* ти: *be'en*

Поврзано
--------

* Малајско-сумбавски јазици

Наводи
------

1. ↑  Stevens, Alan (2001) "Madurese", in *Facts About the World's Languages*, Jane Garry (ed.) & Carl Rubino (ed.), New York: H. W. Wilson

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00567378
* NKC: ph524429

 |

 |
**Никола Темков**, роден на 8 октомври 1977

 во Скопје, е македонски стрип автор и илустратор. Неговите стрипови се објавувани во списанијата: „Студентски Збор", „Стрип Арт", „творец", „Синдром", „Пегаз" (Македонија), „Апокалипса" (Словенија), француското издание "Francopholie", како и американските изданија "Sawdust" и "Stalker".

Од 2010 до 2012 работи на веб-стрип (LOAH Архивирано на 7 септември 2016 г.) што излегува неделно во Канада. Работел на илустрации на неколку објавени книги и сликовници и тоа за различни издавачи од Англија (Earlywork Press), САД (Workshed Studio), и Македонија (Просветно дело, Табернакул). Има и работно искуство како илустратор/дизајнер на списанија во Македонија (Life Магазин, Карамел).

Има учествувано на повеќе групни изложби во Македонија, Србија, Грција и Чешка. Во 2012 има реализирано самостојна изложба во Кафе ЛИ.


Во 2013 заедно со Игор Јовчевски отвораат издавачка куќа „Стрип Квадрат".

Во 2014 година го објавува стрип албумот „Различни Светови" Архивирано на 9 февруари 2016 г. како и сликовниците од едицијата „Револуционери", и тоа: „Храброта на Гоце"[*мртва врска*], „Пиринскиот цар"[*мртва врска*], „Првиот претседател"[*мртва врска*], „Јунакот од Мечкин Камен"[*мртва врска*] и „Учителот до Смилево" Архивирано на 10 мај 2015 г..

Наводи
------

1. ↑  „Стрип изложба на Никола Темков во Кафе ЛИ"[*мртва врска*], „Утрински Весник", 7 декември 2012 година
2. ↑  „Изложба на стрипови и илустрации на Никола Темков - Кафе ЛИ", „Македонски Стрип Форум", 8 декември 2012 година
3. ↑  „Никола Темков - стрип автор и илустратор", „Македонска Ризница" број 19, февруари 2014 година, стр. 46
4. ↑  „Стрип Квадрат" промовира сликовница инспирирана од Гоце Делчев Архивирано на 21 јуни 2013 г. „Дневник", 14 јуни 2013 година

5. Две нови изданија на „Стрип квадрат": „Различни светови" и „Пиринскиот цар"[*мртва врска*], „Република", 22 Мај 2014

6. Сите изданија на „Стрип Квадрат"[*мртва врска*], „Купи книга", 20 Јули 2016
**Никола Славев Тодоровски** (Скопје, 1925
 — 12 април 1945

 во Винковци, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од градско сиромашно семејство. Изучил занает и се вработил во градот како столар. Во составот на Петнаесеттиот македонски корпус учествувал во борбите против окупаторот и домашните предавници (четници, балисти, контрачетници, усташи). Бил учесник во пробивот на Сремскиот фронт на 12 април 1945 година. Загинал во битката за ослободување на Винковци, пред влезот на самиот град.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 145. На `|first=` му недостасува `|last=` (help)
**Никола Блажов Урдаревски** ( 1917
 во Чучер, Скопско —  1945

 во Чучер, Скопско) — македонски партизан, борец за слобода на Македонија и учесник во НОВ.

Животопис
---------

Спомен плоча на сите загинати борци во НОВ од селото Чучер-Сандево, меѓу кои и Никола Урдаревски 
Потекнувал од сиромашно семејство. Завршил основно училиште во селото. Уште како млад им помагал на родителите во обработување на земјата и чувањето на добитокот. Со доаѓањето на Шеснаесеттата македонска ударна бригада во Чучер, меѓу првите стапил во нејзините редови. На 15 септември 1944 година учествувал во борбите против балистичките банди, кои биле разбиени и протерани од Скопска Црна Гора. По ослободувањето на Македонија бил префрлен во Срем и учествувал во завршните операции против непријателските германски сили. Поради тешките напори во битките, во февруари 1945 година бил ослободен од војска поради лечење. Но болеста била тешка, починал во јуни 1945 година.

Поврзано
--------

* Александар Урдаревски
* Трипун Урдаревски
* Санде Урдаревски
* Живко Урдаревски
* Стоилко Урдаревски

* Стојан Урдаревски
* Неделко Урдаревски
* Благоја Урдаревски
* Љубе Урдаревски
* Младен Урдаревски
* Перо Урдаревски

Наводи
------

1. 1 2 3  *Беа, загинаа, останаа*. Скопје: Историски Архив - Скопје. 1969. стр. 153. На `|first=` му недостасува `|last=` (help)
2. 1 2  Стојановски - Цоњче, Бојко (1999). *Скопско црногорие: од Бразда до Брњарци - III Книга*. Скопје: "Гоце Делчев". стр. 94–95. ISBN 9989-35-022-1.
**Македонски работи** (полн наслов: *Македонски работи - јазик, литература, историја, нација, држава*) — обемно дело систематизирана збирка на еднодецениските научни истражувања и јавни настапи, на академикот Блаже Ристовски, објавувани во зборници и во списанија на МАНУ или надвор, а некои и дотогаш воопшто ненапечатени, што се однесуваат на јазикот, литературата, нацијата и државата на Македонија. Научните истражувања и текстови се подредени во пет делови, насловени: Преродбенски процеси и пројави, Историја и државност, Јазик и литература, Пак Мисирков и Македонски работи - Документи - аргументи. Сите написи се систематизирани обработувајќи настани, процеси, личности - домашни македонски национални дејци и странски учени и дејци, организирани македонски национални движења и нивната дејност во однос на македонската национална идеја и тоа во историски след и рамка почнувајќи од македонската национална преродба од средината на XIX век па сè до денешни современи настани по независноста на Македонија во кои е учесник и самиот автор како на пример првата влада на независна Македонија од 1991, Форумот за Македонија 2001, создавањето на првата Македонска енциклопедија од 2009.

Мисли и извадоци
----------------

>  Како и денеска, во прашање беше елементарната претпоставка - името. Во Турција никој никого не прашуваше за етничкото потекло. Со векови беше важна верата и социјално економскиот статус, ...
> 
> 
> ... По земјата, луѓето знаеја дека се од Македонија и самите надвор се викаа Македонци. Впрочем, така стоеше и во Библијата. А тоа им го сугерираше и живата традиција со митот за Филип и Александар.
> 
> 
> —Блаже Ристовски, *„Проблемите и дилемите на европската славистика за Македонија и Македонците (До формирањето на македонската држава)" во „Македонски работи", 2013*
> 
> 
>

Наводи
------

1. ↑  Ристовски, Блаже (2013). *Македонски работи*. Скопје: МАНУ. стр. 222. ISBN 6082030958.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Збирка на книги и дела за Македонија и Македонците |
| --- |
|  |
|  | Пресказание на Голем Александр (1845) • Самовила Македонска (1878) • Македонска песнарка (1879) • Народноста на македонските Словени (1890)  • Славјанско-маќедонска општа историја (1892)  •  На Мокров (расказ од животот на Македонците) (1892)  • Материјали по изучувањето на Македонија (1896) • За Македонцките работи (1903)  •  Зошто ние Македонците сме одделна нација (1934)  •  Македонското прашање - во минатото и сега (1943)  •  Раѓањето на Македонската нација (1967)  •  За Македонската нација (1976)  •  Социологија на македонската национална свест (1992)  •  Македонски работи (2013) |  |
|  |
|      Дел од серијалот: Книги за Македонија и Македонците    |

 |
Неметалите во периодниот систем:  
  Повеќеатомски неметал  Двоатомски неметал  Благороден гас
Заедно со металите и металоидите, **неметалите** се едни од трите категории на хемиски елементи кои се одликуваат со нивните јонизациони и сврзувачки својсства. Овие својства се како резултат на тоа што неметалите имаат висока електронегативност, односно тие привлекуваат валентни електрони од други атоми побрзо отколку што ги оддаваат.

Неметали се халогените елeменти, благородните гасови и следните елементи подредени по нивниот атомски број (неметали како хемиски серии):

* Водород (H)
* Јаглерод (C)
* Азот (N)
* Кислород (O)
* Фосфор (P)
* Сулфур (S)
* Селен (Se)

Повеќето неметали се наоѓаат во горниот десен дел од периодниот систем. Исклучок е водородот, кој обично се сместува во горниот лев агол, заедно со алкалните метали, но се однесува како **неметал** при повеќе услови. За разлика од металите, кои спроведуваат електричество, неметалот може да биде изолатор или полупроводник. Неметалите можат да образуваат јонски врски со металите по пат на примање на електрони, или, пак, ковалентни врски со други неметали. Оксидите на неметалите се кисели.

Има само осумнаесет познати неметали, споредено со преку оумдесет метали, но неметалите се најголемиот составен дел на Земјата, особено во надворешните обвивки. Организмите се состојат речиси целосно од неметали. Многу неметали (водород, азот, кислород, флуор, хлор, бром и јод) се двоатомски, а повеќето други се повеќеатомски.

| Листа на елементи |
| --- |
|  Име | Атомски симбол | Атомски број | Точка на вриење | Точка на топење | Густина |  Атомска маса
 |
| **Групи:**   1 -  2 -  3 -  4 -  5 -  6 -  7 -  8 -  9 - 10 - 11 - 12 - 13 - 14 - 15 - 16 - 17 - 18 |
| **Периоди:**  1  -  2  -  3  -  4  -  5  -  6  -  7  -  8  -  9 |
| **Серии:**   Алкали  -  Земноалкални  -  Лантаноиди  -  Актиноиди  -  Преодни метали  -  Сиромашни метали  -  Металоиди  -  Неметали  -  Халогени  -  Благородни гасови |
| **Блокови:**  s-блок  -  p-блок  -  d-блок  -  f-блок  -  g-блок |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85092342
* GND: 4042114-4
* BNF: cb12143375w (податоци)
* NDL: 00563189
* NKC: ph123199

 |

 |
**Маја Апостолоска** (родена на 7 декември 1976

) — македонска поетеса, книжевна критичарка и есеистка. Дипломирала општа и компаративна книжевност на Филолошкиот факултет „Блаже Конески" - Скопје, каде моментално е магистрантка по македонски јазик и лингвистика. Уредничка е на списанието за книжевност, уметност и култура „Книжевно житие".

Книжевно творештво
------------------

* „Заиграј, веќе, мастилаво" (поезија, 2000)
* "Прекин на комуникацијата" (поезија, 2004)
* "Зад текстовите" (книжевни критики, есеи и студии, 2007)
* "Именувањето" (поезија, 2009)

Заедно со Јовица Тасевски - Етернијан го има составено изборот од современата македонска поезија со библиски, религиозни и апокрифни мотиви што излезе како специјален број на списанието Стремеж (11/12. 2000). Нејзината поезија е преведена на повеќе јазици и објавена е во неколку избори и антологии на македонската поезија. Добитничка е наградата „Бели мугри" за најдобра поетска книга од автор до 35-годишна возраст, која ја доделува Домот на културата „Кочо Рацин" - Скопје.

Извори
------

1. ↑  „Официјален портал на Град Скопје". Архивирано од изворникот на 2016-03-05. Посетено на 2012-08-16.
2. ↑  Македонска информативна агенција 09. 12. 2009[*мртва врска*]
3. ↑  Кирилица 09. 12. 2009[*мртва врска*]
4. ↑  Култура во РМ 10. 12. 2009[*мртва врска*]
5. ↑  Време 10. 12. 2009[*мртва врска*]
6. ↑  Вечер 10. 12. 2009
7. ↑  Дневник 11. 12. 2009

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 70746775
* LCCN: n2002023160
* ISNI: 0000 0000 3434 1621
* BNF: cb16707445z (податоци)
* NKC: js20221139018

 |

 |
**Меѓународен ден на иселениците** — меѓународен празник кој се одбележува на 18 декември со одлука на Генерално собрание на ООН од 4 декември 2000, како последица на големиот и растечки број на иселениците во светот. На 18 декември 1990, Генералното собрание ја усвоило Меѓународната конвенција за заштита на правата на работниците иселеници и членовите на нивната фамилија (резолуција 45/158).
Овој ден се одбележува во многу држави, меѓувладините и невладините организации со ширење информации за човековите права и основните слободи на политичките иселеници, како и низ размена на искуства и дизајна акција како би се обезбедила заштита на иселениците.

Причини за одбележување
-----------------------

Во 1997, филипинската и другите организации на азиските иселеници почнале прослава и промовирање на 18 декември како Меѓународен ден на солидарност со иселениците. Овој датум е избрано затоа што на 18 декември 1990 година ОН ја усвоила Меѓународната конвенција за заштита на правата на работниците иселеници и членовите на нивната фамилија.
Надоврзувајќи се на оваа иницијатива, 18 декември е избран со поддршка на Меѓународните организации за права на иселениците и Управниот одбар на глобалната кампања за потврдување на Меѓународната конвенција за правата на иселениците и многу други организации - и почнало да се промовира кун крајот на 1999 г. за официјален празник на ОН, и конечно е прогласен на 4 декември 2000.

ОН ги повикале сите земји членки на ОН, меѓувладините и невладините организации да го почитуваат овој ден за ширење на информациите за човековите права и основните слободи на иселениците, размена на искуства, како и преземање акција да се обезбеди заштита на иселениците.

Наводи
------

1. ↑  Официјалното мрежно место за Меѓународниот ден на иселениците на мрежното место на ОН
**Лив и Мади** (англиски: *Liv and Maddie*) — американски ситуациска комедија создадена од Џон Бек и Рон Харт и произведен од „It's a Laugh Productions" за Дизни Канал. Серијата се однесува за Лив и нејзината сестра Мади, и двете се портретирани од глумица и пејачка Дав Камерон.

Ликови
------

* Лив и Меди Руни (Дав Камерон)
* Џои Руни (Џои Брег)
* Паркер Руни (Тензинг Нотгеј Трејнор)
* Карен Руни (Кели Роча)
* Пити Руни (Бенџамин Кинг)

Надворешни врски
----------------

 Викицитат има збирка цитати поврзани со: ***Liv and Maddie*** 
* 

* *Лив и Мади*  на  Семрежната филмска база на податоци (англиски)

|  |  |
| --- | --- |
| Stub icon | *Оваа статија за телевизија е никулец. Можете да помогнете со тоа што ќе ја проширите.** п
* р
* у
 |
**Немања Рниќ** (Белград, 30 септември 1984) е поранешен српски фудбалер кој играл во одбраната.

Клупска кариера
---------------

За првиот тим на белградски Партизан Рниќ за прв пат настапил во сезоната 2003/04. На крајот на месец јули 2005 година ја скршил коската на потколеницата на десната нога по дуелот на тренинг со нигерискиот напаѓач Обиор Одит. Покрај фибулата, на Рниќ му биле оштетени и лигаментите на скочниот зглоб, па по рехабилитацијата ја пропуштил целата есенска полусезона.

По освојувањето на двојната круна (првенство и куп) со „црно-белите", во летниот преоден рок во 2008 година потпишал договор со белгискиот клуб на Андерлехт. Договорот бил со важеност од три години со можност за продолжување на уште една година. Во екипата на Андерлехт се преселил без обесштетување, бидејќи претходно не го продолжил договорот со црно-белите. По пристигнувањето во составот на Андерлехт, наместо на теренот, завршил на клупата, а натпреварите често ги следел од трибините. Во месец февруари 2011 година го напуштил клубот на Андерлехт затоа што повеќе не можел да чека за можност да биде во тимот на белгискиот шампион. Заминал како позајмен играч, до крајот на сезоната во составот на Жерминал Бершот.

На крајот на месец јули 2011 година се вратил во белградски Партизан со кој ја освоил титулата српски првак, а по истекот на договорот со црно-белите, неколку месеци ја одржувал формата на тренинзите во Рад. Во месец март 2013 година тој се согласил да соработува со екипата на Говерла, претпоследниот тим од украинското првенство.

Од месец август 2013 година Немања Рниќ ги бранел боите на австрискиот бундеслигаш Волфсбергер.

Репрезентација
--------------

За младата репрезентација на Србија Рниќ одиграл 20 натпревари со која учествувал на Европското првенство во 2006 година во Португалија. Наредната година настапувал и на Европското првенство во Холандија, каде репрезентацијата на Србија го освоила второто место.

За сениорската репрезентација на Србија тој одиграл три натпревари. Својот прв натпревар го имал на 8 јуни 2005 година во Торино против селекцијата на Италија (1:1), а последен пат за селекцијата на Србија настапил во месец март 2008 година, во Киев против селекцијата на Украина (0:2).

Трофеи
------

### Партизан

* Освоено е Првенството на Србија и Црна Гора (1): 2004/05.
* Освоена е Српската Суперлига (2): 2007/08, 2011/12.
* Освоен е Купот на Србија (1): 2007/08.

### Андерлехт

* Освоено е Белгиското првенство (1): 2009/10.
* Освоен е Белгиски Суперкуп (1): 2010 година.

Наводи
------

1. ↑  „Немања Рнић сломио ногу!". b92.net. 1. 8. 2005. Проверете ги датумските вредности во: `|date=` (help)
2. ↑  „Немања Рнић у Андерлехту!". mondo.rs. 16. 5. 2008. Архивирано од изворникот на 2018-02-06. Посетено на 2022-02-09. Проверете ги датумските вредности во: `|date=` (help)
3. ↑  „Немања Рнић прешао у Жерминал". b92.net. 5. 2. 2011. Проверете ги датумските вредности во: `|date=` (help)
4. ↑  „Рнић код Одонкора у Украјини". mondo.rs. 13. 3. 2013. Архивирано од изворникот на 2018-02-06. Посетено на 2022-02-09. Проверете ги датумските вредности во: `|date=` (help)

Надворешни врски
----------------

* Немања Рниќ на Сокервеј (англиски)
**Меѓународен ден на пчелата** – меѓународен празник кој се слави на 20 мај, роденденот на Антон Јанша, основоположникот на модерното пчеларство (1734-1773).

Празнувањето на Меѓународниот ден на пчелата има за цел да го привлече на огромната улога што ја имаат медоносните пчели во опрашувањето на растенијата, добивање мед и други пчеларски производи (матичен млеч, пчелин восок, прополис, итн.)

Предлогот на Словенија за воведување на Меѓународен ден на пчелата бил едногласно прифатен на Генералното собрание на ООН на 20 декември 2017 година „со цел да се потсети на важноста на опрашувачите, загрозеноста на нивниот опстанок и нивниот придонес за одржлив развој".

За првата прослава на Меѓународниот ден на пчелата во 2018 година, Словенија издала спомен-монета од 2 евра.

Наводи
------

1. ↑  On Slovenia’s initiative, the UN proclaims May 20 as World Bee Day

Надворешни врски
----------------

* Официјално семрежно место
Централниот плоштад ЛидингоЦентралниот плоштад Лидинго
**Лидинго**, исто така познат во дефинитивна форма *Лидингон* и како *Лидинголандет*, е остров во внатрешниот архипелаг Стокхолм, североисточно од Стокхолм, Шведска. Во 2010 година, населението во урбаната област Лидинго на островот бил 31.561. Тоа е седиште на владата на општината Лидинго, округот Стокхолм.

Квалитетите на Лидинго привлекле богати жители како Бјорн Улвеус, Агнета Фелцког, Ани-Фрид Лингстад и Бени Андерсон од АББА. Ексклузивните региони го вклучуваат крајбрежниот регион помеѓу Молна и источниот врв на островот, Гошага, како и источниот врв на северниот дел од коњскиот чевел, наречен Елфвик.  И покрај фактот дека многу Швеѓани од средната класа се преселиле на островот, (поради проекти за изградба на станови под наем), општината останала трета по богата општина во Шведска по Дендерид и Таби.

Историја
--------

### Рунски натписи

Две рунски натписи биле пронајдени на Лидингö. Најновиот, наведен во Рундата како Упински рунски натпис Fv1986 84, бил пронајден во 1984 година под 10 см дебел слој почва и мов во ненаселен регион. Натписот бил од Викиншката ера, околу 800–1050 н.е. Натписот е преведен како:

„ Осмунд издлабил руни во спомен на неговиот дедо Стен, татко на Сибе и Гербјорн...голем споменик на добар човек".
Фигурите покажуваат големи змии, а одозгора малтешки крст, типичен мотив за камењата на руната од доцното викиншко време.

### Подоцна историја

Пејзаж во близина на фармата Елфвик
Приближно 300 до 400 години по резбата на руните, жителите на Лидинго воспоставиле мали фарми. Лидинге првпат се споменувал во писмена форма во 1328 година, во тестаментот на Једвард Филипсон, во реченицата *curiam in Lydhingø* што значи „фарма Лидинго".

Бо Јонсон (Грип) (почетокот на 1330-тите 20 август 1386 година) го купил целиот остров помеѓу 1376 и 1381 година. Околу 1480 година, островот бил преземен од семејството Банер од Дуршолм. На 29 август 1774 година, Јохан Габриел Банер (1733-1811) исто така од Дуршолм, го продал целиот остров и земјата била поделена на 25 фарми.

Во источниот дел на Лидинг, природниот резерват Лонгенген-Елфвик, кој вклучува 0.51 километар квадратен на отворено обработливо земјиште и поголемиот дел од шумското земјиште на Елфвик, има, зачувано во своите граници, една од најголемите стари фарми, фармата Елфвикс. Повеќето од оригиналните куќи, изградени од крајот на 18 век до средината на 19 век, биле спасени и обновени. Фармата е уште активна со говеда, овци и коњи и ја води општината Лидинг.

Првата црква била изградена во 1623 година.

Образовниот центар IBM за северна Европа, изграден во близина на фармата Елфвик во раните 1960-ти. Центарот подоцна бил претворен во хотел.

Значајни луѓе
-------------

* Ема Лундберг (1869-1953), уметник и архитект

Спортски
--------

Следниве спортски клубови се наоѓаат во Лидинго:

* ИФК Лидинго - ИФК Лидинго ФК (фудбалски дел)
* ИФК Лидинго - ИФК Лидинго СОК (ориентационен дел)
* ИФК Лидинго - ИФК Лидинго ФРИ (атлетска секција за атлетика)
* Лидинголопед, настан за трчање на крос-кантри

Одлики
------

* Херсбихолм

Популација
----------

Во 2018 година, на 31 декември има 47.818 жители на Лидинг.
**Немо оро** (хрватски: *Nijemo Kolo*) — тивок танц кој потекнува од далматинската загора во јужна Хрватска. Во 2011 година бил запишан на списоците на нематеријалното културно наследство на УНЕСКО.

Опис
----

Немото оро го изведува група што формира затворен круг со мажи кои ги водат своите партнерки во брзи, случајни чекори, кои честопати се енергични и застрашувачки. Најзабележителен аспект на танцот е тоа што тој настапи целосно без музика.

Денес, Немото оро продолжува да се изведува од локални селски групи и може да се види на фестивали, натпревари, саеми, црковни прослави и свадби.

Поврзано
--------

* Хрватски танци
* Оро

Наводи
------

 

1. ↑  „Nijemo Kolo, silent circle dance of the Dalmatian hinterland". UNESCO. Посетено на 2011-11-29.
Извадок од *Месхари* од Ѓон Бузуку
**Месхари** (албански: *Meshari*, што значи молитвеник на албански јазик) – име на книгата која ја напишал Ѓон Бузуку во 1555 година и која е прва книга во која се наоѓаат зборови на албанскиот јазик (дијалект на Гегите) со буквите на латинскиот јазика и една буква (ћ) од српската кирилица. Книгата содржи 188 страници напишани во две колони и претставува испис на изговорот на најважниот дел на католичка литургија на албански јазик. Оригиналот се чува во библиотеката во Ватикан.

Месхари бил откриен од Јован Никола Казази во 1740 година. Потоа бил изгубен и повторно откриен во 1909 година. Отецот Јустин Рота прв го фотокопирал Месхари во 1930 година и донел копија во Албанија. Фототипско издание било издадено во 1968 година со транслитерации и лингвистички коментари.

Наводи
------

1. ↑  Stanišić, Vanja (1990) [publisher = Baština], *Из историје примене словенске писмености за албански језик* (PDF), **1**, Priština, а пет ћириличких знакова за особене албанске гласове у првој албанској штампаној књизи, Мисалу Ђона Бузукуа из 1555... То су:: 1) ƹ /z, zh/... 2) c̨̨̨ /c/ ... 3) ћ /q, gj/... 4)ξ /th, dh/ – ...5) ɣ /u, у/ –....од ових знакова само је један (3) искључиво ћирилички ("ђерв" који је одлика само српске ћирилице Недостасува права црта во: `|origyear=` (help)

Надворешни врски
----------------

* Месхари и Ѓон Бузуку (албански)
* Биографија на Ѓон Бузуку (англиски)
* Биографија (албански)
* Цел текст на изворен дијалект (албански)
**Лидија А. Емеренсија** (родена 1954 година во Аруба ) била гувернер на островот Бонаир од 1 март 2012 до 1 март 2014 година.  

Емеренсија докторирала на Универзитетот во Утрехт  и докторирала на Универзитетот Католике во Нијмеген. Пред да стане гувернер на островот Бонер, таа била член на факултет на Универзитетот во Аруба .

Наводи
------

 

1. ↑  „Lydia Emerencia, new island governor of Bonaire". *Rijksdienst Dutch Caribbean*. Архивирано од изворникот на 18 November 2015. Посетено на 18 November 2015.
2. ↑  „Process started for new Bonaire Island Governor". *The Daily Herald*. 28 April 2014.
3. ↑  „Dr. Lydia Emerencia". *Universiteit Utrecht*. Посетено на 18 November 2015.
4. ↑  Carroll, Kevin Sean (2009). *Language Maintenance in Aruba and Puerto Rico: Understanding Perceptions of Language Threat*. ProQuest. стр. 89.
Невскиот Залив на карта на поголемиот Фински Залив
Поглед на Невскиот Залив од плажата на Паркот на тристагодишнината на Санкт Петербург
**Невски Залив** (руски: *Невская губа*) или „Кронштатски Залив" — најисточен дел на Финскиот Залив, сместен помеѓу островот Котлин и устието на реката Нева во градот Санкт Петербург, Русија. Зафаќа површина од 380 км².

Во подрачјето кон Балтикот е изградена брана што го двои заливот од морето и спречува поплавувања на градот и околината.

Заливот го носи и неформалното име **Маркизова Бара** (*Марки́зова лу́жа*), наречена по поморскиот министер, маркизот Иван Иванович Траверсе (Жан Батист Прево де Сансак, 1754-1831), кој ги користел плитките води на заливот како погодно место за воени вежби на морнарицата..

Поврзано
--------

* Нева
* Котлин
* Кронштат
* Фински Залив

Наводи
------

1. ↑  рус. *Комплекс защитных сооружений Санкт Петербурга от наводнений*
2. ↑  Маркизова лужа — *Энциклопедия Санкт Петербурга*

|  |  |
| --- | --- |
| Stub icon | *Оваа статија место во Русија е никулец. Можете да помогнете со тоа што ќе ја проширите.** п
* р
* у
 |

Координати: 59°57′N 30°00′E﻿ / ﻿59.950° СГШ; 30.000° ИГД﻿ / 59.950; 30.000
Херакле го фаќа Критскиот бик. Детал од римски мозаик од Шпанија
**Критскиот бик** во старогрчката митологија на критскиот крал Минос му го испратил Посејдон. Минос требало да го принесе бикот како жртва на богот Посејдон, но на Минос му било жал да убие така убав бик, па го оставил во своето стадо, а на Посејдон му принел еден од другите бикови. Посејдон се разлутил на Минос и му пратил беснило на бикот кој излегол од морето. Бикот трчал по целиот остров и уништувал сè на својот пат.

Херакловиот седми подвиг бил да го доведе во Микена овој бик. Херакле го фатил,го довел во своето стадо и го пуштил на слобода. Бикот побегнал на север и стигнал во Атика, на Маратонското поле, каде го убил атинскиот херој Тезеј.
|  |
| --- |
| Шума по листопад |
| Како и многу листопадни растенија, така и *форсицијата* цвета за време на безлисната сезона |

**Листопадни растенија**, главно дрва и грмушки, се оние кои ги губат лисјата за извесен период од годината. Во некои случаи, паѓањето на лисјата се случува на есен или зима кај умерени или поларни клими, додека други ги губат за време на сувата сезона кај климите со сезонски вариации на дождови. Обратно од листопадни се зимзелените растенија; некои растенија спаѓаат во т.н. меѓукатегорија полулистопадни растенија.

Многу листопадни растенија цветаат додека се голи, бидејќи ова го потпомога опрашувањето - нема листови да пречат на поленот, а инсектите можат полесно да го видат и пристапат цветот. Ова носи и извесни ризици , како да речеме замрзнување или во суви предели, недоволно вода за цветовите. Како и да е, со паѓањето на лисјата зиме, растенијата не губат толку вода бидејќи тогаш водата главно е во облик на мраз. Исто така поради ова се случуваат многу помалку кршења на гранки и стебла заради замрзнатост. (Lemon 1961).

Поврзано
--------

* Полулистопаднo растениe
* Зимзелено растение
* Дрво
	+ Год

Наводи
------

* Lemon, P. C. (1961). Forest ecology of ice storms. *Bull. Torrey Bot. Club* 88: 21.
* Факти за листопадни шуми Архивирано на 11 ноември 2009 г. (англиски)
* Биом за листопадни шуми (англиски)
**Невски проспект** – расказ од циклусот „Петроградски раскази" на Николај Гогољ. Првобитно, расказот бил објавен во неговата збирка „Арабески" од 1835 година.

Содржина
--------

Една вечер, поручникот Пирогов и младиот уметник Пискарев шетаат по Невскиот проспект во Петроград и здогледуваат две убави девојки, едната русокоса, а другата црнокоса. Пискарев е восхитен од русокосата убавица и почнува да ја следи, a кога пристигнува до нејзината зграда, таа го повикува да влезе и Пискарев сфаќа дека девојката е проститутка. Разочаран, тој бега во својот стан, каде сонува дека девојката е многу богата и дека го поканила на раскошен бал, но токму кога сакала да му ја открие својата тајна, тој се буди. Во следните денови, Пискарев постојано мисли на девојката, почнува да зема опиум и фантазира. Потоа, цврсто одлучува да ја спаси од проституцијата и повторно оди во нејзиниот стан, барајќи ја за жена. Кога девојката студено го одбива, тој се враќа дома и извршува самоубиство. Истовремено, поручникот Пирогов ја следи русокосата жена, сопруга на познатиот занаетчија Шилер. За да стапи во контакт со неа, тој оди во дуќанот на Шилер и порачува мамузи и корица за ножот, притоа отворено кокетирајќи со неа. Една недела, тој го искористува отсуството на Шилер и оди во неговиот стан, но токму тогаш влегува Шилер со неговиот пријател и тие го соблекуваат Пирогов до гола кожа.

Осврт кон расказот
------------------

„Невски проспект" е еден од најсилните раскази на Гогољ во кој е нагласен контрастот меѓу бедата и богатството. Во Петроград, чесните и чувствителните луѓе пропаѓаат, а напредуваат вулгарните егоисти и кариеристи, кои трчаат по заработка или по лесно уживање и кои не ги мачат никакви општетствени или морални прашања. Така, поручникот Пирогов дрско следи една жена, а кога подоцна ќе биде претепан од нејзиниот маж, тој совршено ја заборава навредата - спротивно на офицерската чест. Во таквата вулгарна средина не можат да опстанат фантазерите и идеалистите. Таков е уметникот Пискарев, кој откако ќе открие дека саканата девојка е проститутка, не може да го поднесе тој удар и извршува самоубиство. Притоа, Гогољ вака го опишува крајот на животот на овој надарен и чувствителен човек: „Никој не заплака над него; никој не можеше да се види покрај неговиот студен труп... плачеше само војникот-служител, и тоа затоа што испил некое шише ракија."

Наводи
------

1. ↑  Радован Лалић, „Предговор" во: Николај Васиљевич Гогољ, *Мртве душе (поема)*. Београд: Просвета, 1966, стр. XXX.
2. ↑  N. V. Gogolj, *Petrogradske pripovetke*. Beograd: Rad, 1964, стр. 3-41.
3. ↑  Радован Лалић, „Предговор" во: Николај Васиљевич Гогољ, *Мртве душе (поема)*. Београд: Просвета, 1966, стр. XXXII.
**Масакрот на албанските бегови** се случил на 26 август 1830 година кога околу 500 албански водачи (бегови) и нивните лични чувари биле убиени од страна на отоманските сили во градот Манастир (денешна Битола, Македонија). Масакрот довел до слабеење на моќта на беговите во јужниот дел на Албанија, а исто така ја поставила основата за уништување на моќниот северен албански Скадарски пашалак.

Позадина
--------

Во времето на ерата на т.н. Албански пашилаци, влијанието на локалните албански бегови било намалено главно поради губењето на пашалакот Јанина. Во доцните 1820-ти години по Грчката војна за независност, беговите се обиделе да ги вратат своите привилегии. Нивните напори биле потврдени на собранието во Белград на чело со Исмаил бег во 1828 година. Османлиите се обидиле да го спречат зголемувањето на локалните бегови кои започнале да претставуваат закана за централизираната моќ на империјата во распаѓање. Беговите најмногу се спротивставувале на реформите кои биле воведени со Танзиматот бидејќи со реформите моќта на локалните муслимански аристократи започнала да се намалува.

Во јануари 1829 година, еден месец по конфенцијата во Белград, водачот на албанските бегови бил убиен во Јанина од страна на луѓето на Рашид Мехмед Паша. Убиството предизвикало хаос во јужна Албанија. Поради големите револти султанот бил принуден да го испрати Рашид Мехмед паша да ги потисне локалните албански бегови. Кога слушнале за намерата на султанот, албанските бегови се подготвиле да се спротивстават на можниот османлиски удар.

Масакар
-------

Масакрот врз албанските бегови се случил во август 1830 година кога биле убиени голем дел од локалните албански бегови.

Наводи
------

1. ↑  Vickers 1999, стр. 24 harvnb error: no target: CITEREFVickers1999 (help).
2. ↑  Tozer 2009, стр. 167–169 harvnb error: no target: CITEREFTozer2009 (help).
Рубенс, „Медуза", Музеј на историјата на уметноста во Виена.
Рубенс, „Медуза", Моравската галерија во Брно
***Медуза*** — слика на фламанскиот сликар Петер Паул Рубенс од околу 1618 година, која ја прикажува пресечената глава на митолошкиот лик Медуза. Притоа, насликаните змии се сметаат за дело на Франс Снајдерс (*Frans Snyders*). Сликата се наоѓа во Музејот на историјата на уметноста (*Kunsthistorisches Museum*) во Виена, а постои уште една верзија која се наоѓа во Моравската галерија во Брно.

Наводи
------

1. ↑  „Brněnská Hlava Medusy je originálním dílem Rubense, potvrdil výzkum". *iDNES.cz* (Czech). 2018-11-29. Посетено на 2018-11-29.CS1-одржување: непрепознаен јазик (link)
2. ↑  „TZ: Unikátní srovnání – brněnská i vídeňská Hlava Medusy od Petra Pavla Rubense jsou vystaveny společně - Artalk.cz". *Artalk.cz* (чешки). 2018-11-27. Посетено на 2018-11-29.

Надворешни врски
----------------

*
**Мазер** (италијански: *Maser*) — општина во покраината Тревизо во италијанскиот регион Венето, околу 50 км северозападно од Венеција, а околу 25 км северозападно од Тревизо. На 31 декември, 2004, Мазер броел 4.854 жители, а имал површина од 26.0 км².

Во општината Мазер спаѓаат следниве месности: Косте, Креспињага и Мадона дела Салуте.

Мазер се гранички со општините: Алтиволе, Асоло, Каерано ди Сан Марко, Корнуда и Монфумо.

Занимливости
------------

Масер е познат како местото каде починал славниот архитект Андреја Паладио, создател на Паладијанскиот стил. Во местото се наоѓа неговата Вила Барбаро, дом на семејството Барбаро.

Демографски развој
------------------

Наводи
------

1. ↑  Сета демографија и други статистики: ISTAT.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 139096045
* GND: 4222101-8
* BNF: cb15531589j (податоци)

 |

 |
**Маерова непета** (*Nepeta ernesti-mayeri*) е локален ендемичен вид растение во Националниот парк Галичица.

Мониторинг
----------

Маеровата непета е строго заштитен вид во Македонија и редок вид со исклучително мала популација и ограничено распространување во национален парк Галичица. Маеровата непета во македонија единствено се среќава тука, а во Националниот парк Галичица е со исклучително мала популација и со ограничено распространување на само три локалитети. Поради ароматичната содржина на изданоците, популацијата на овој вид е под притисок од неовластено собирање. Поради тоа стручниот тим на НП Галичица презел мерки за собирање на семенски материјал кој што подоцна ќе биде искористен за вештачко засејување (размножување).

Наводи
------


1. ↑  „Национален парк Галичица". Архивирано од изворникот на 2021-05-12. Посетено на 2021-06-12.
2. ↑  „Национален парк Галичица". Архивирано од изворникот на 2021-05-12. Посетено на 2021-06-12.
**Мирскиот замок** (белоруски: *Мірскі замак*) — замок кој се наоѓа во близина на месноста Мир, Белорусија. Објектот официјално од 2000 година била вклучен во списокот на УНЕСКО. Изградбата на замокот започнала кон крајот на 15 век, обликуван со готска архитектура, од страна на војводата Илинич. Во 1568 година, мирскиот замок преминал во рацете на литванскиот војвода Радзвил, кој ја завршил изградбата ма замокот во ренесансен стил. За време на *Наполеон*, замокот бил напуштен, и околу неколку векови некорисен. Реновирањето на замокот започнало во 19 век. По смртта на Доминика Радзивил, со него управувал неговата ќерка, Стефанија која се омажила за принцот Лудвиг.

Галерија
--------

* 
* 
* 
* 
*
**Масакрите на Бадр Кан** пртставувале серија од масакри извршени од страна на курдскиот емир Бадр Кан бег против асирското христијанско население во 1840 година. Злосторствата резултурале со убивање на повеќе од 10.000 Асирци а истото завршило по интервенција на османлиските власти и соборување на последниот курдски емир на полунезависната држава на Курдите во рамките на империјата
.

Позадина
--------

Во текот на 19 век, Османлиите ја изгубиле контролата над Горна Месопотамија и Курдистан по египетската интервенција на Мухамед Али Паша. По египетското повлекување овие територии им биле доделени на курдски емири од кои најмногу се истакнал Ибрахим Паша чија територија се наоѓала од Дијарбакир до Алеп. Во истиот период се зголемило и британското влијание над регионот. Во истиот период започнала и мисијата на американските и британските мисионери кои во голема мера ги поддржувале асирските христијани.

Курдски внатрешни конфликти
---------------------------

Во 1839 година започнале внатрешни немири меѓу Норалах, брат на поранешниот емир и Сулејман кој бил негов внук односно син на поранешниот емир. Асирците од своја страна биле поделени на двете страни во конфликтот но поголемиот дел од нив, вклучувајќи го и асирскиот патријарх биле на страната на Сулејман. Конфликтот се претворил во масакар кога Норалах ги поразил силите на Сулејман и ги нападнал асирските села кои го поддржувале.

Наводи
------

1. ↑  Gaunt & Beṯ-Şawoce 2006, стр. 32 harvnb error: no target: CITEREFGauntBeṯ-Şawoce2006 (help)
**Метод на подготовка за натпреварувања** е шаховска книга од познатиот советски и руски велемајстор, поранешен светски првак во шах (1947-1956, 1957-1960, 1961-1963), шаховски учител и автор Михаил Ботвиник. Книгата е напишана во 1992 година и претставува збирка на материјали кои го илустрираат методот на подготовка на шахистите за шаховските натпреварувања. Книгата е напишана на руски јазик.

Содржина
--------

Во оваа своја кратка книга, Ботвиник врз основа на материјал прибран во периодот на првата половина на 20. век го објаснува неговиот метод за подготвувка пред значајните партии и турнири.. По краткиот предговор, тој дава објаснување нља повеќе негови методи на оваа тема, пред да се нафати со објаснување на главниот метод. Во продолжение книгата содржи и поглавја насловени „Младинска школа", во кое Ботвиник ја опишува својата шаховска младост, „Судбината на шахот", во кое е даден целосен осврт на шахот како игра и нејзиното толкување, како и три вежбанки, во кои се дадени соодветни анализи на позиции од партии на познатите велемајстори, но и клучните моменти и размислувањето за време на партијата. Во овие три поглавја (вежбанките) наведени се и турнирски партии, како и анализа на одвивањето на шаховски натпреварувања.

Стил на пишување
----------------

Делото „Метод на подготовка за натпреварувања" претставува збирка на материјал, кој содржи анализа на сопствените партии на авторот. Толкувањето на партиите е одлично, самокритично, а поткрепено е и со дијаграми на кои се прикажани критични позиции од партиите, кои авторот ги сметал за најзначајни. Тоа му овозможува на читателот без оглед на возраста, лесно да се снајде и заинтересира во сиодржината на оваа книга.

Надворешни врски
----------------

* Мрежно место на кое книгата може да се подигне во DJVU формат Архивирано на 8 февруари 2009 г.